Paramenti yaagira ngu neija kukyerererwa kuheereza abany’eishengyero akahuumuro okuhisya obu paramenti eratungye ekihandiiko ekiriho embariirira y’eihanga ey’omwaka gw’eby’esente ogwa 2022/23.
Okurugiirira aha kiragiro ky’eby’esente ekya Public Finance Management Act, gavumenti eine kuba neyanjura ekihandiiko eki omu paramenti bitakahikire ebiro 31.12.2021.
Beitu paramenti eshemereire kuba netunga ekihandiiko eki eky’omwaka gw’eby’esente ogukwija ogwa 2022/2023 na hati tekakitungire.
Jacob Oulanyah sipiika wa paramenti yagambira paramenti omu kushutama kw’eriizooba ngu paramenti terikwija kuza omukahuumuro ngu ahabw’okuba tekatungire kihandiiko ky’eby’embariirira y’eihanga nk’oku ekiragiro kirikuragiira.
Hon. Oulanya yaashaba abany’eishengyero kugumisiriza babaase kutegyereza ekihandiiko eki wiiki erikwija.
lug_Latn lug_Latn lug_Latn lug_Latn lug_Latn